રંગનાથને પોતાની પ્રોડકટ વેચવા માટે ગામડાંના પ્રોવિઝન સ્ટોર્સની પસંદગી કરી. એટલું ખરું કે તેમના આ પ્રયોગાત્મક પગલાંથી ગામડાંના લોકો શેમ્પૂનો ઉપયોગ કરતા શીખી ગયા. ત્યાં સુધી કે રંગનાથનની માર્કેટિંગ ટીમ ગામડાંના યુવાનોના વાળ શેમ્પૂથી ધોતી અને બીજાને શેમ્પૂથી ધોયેલા વાળ સુંઘાડતી પણ ખરી. તેમણે પ્રોડકટનું માર્કેટિંગ કરવામાં કોઈ કચાશ રાખી નહીં. સુપરસ્ટાર રજનીકાંતની ફિલ્મોના શો સ્પોન્સર કર્યા.